tomron87/hebrew-wikipedia-sentences-corpus huggingface dataset:
ב-17 במרץ הודיעה אירלנד כי כל תייר מכל רחבי העולם המגיע למדינה יחויב להיכנס לבידוד של 14 יום, מלבד צפון אירלנד השייכת לממלכה המאוחדת.
באותו יום, הודיעה טורקיה כי היא אוסרת על יציאת טיסות אל אירלנד ונחיתת טיסות ממנה בטורקיה עקב התפשטות נגיף הקורונה.
ב-18 במרץ הודיעה ריינאייר כי רוב טיסותיה לשלל יעדיה ברחבי העולם יקורקעו מ-24 במרץ עקב התפשטות נגיף הקורונה.
ב-19 במרץ הודיעה חברת הרהיטים השוודית, איקאה כי היא סוגרת את כל סניפיה ברחבי אירלנד החל מ-20 במרץ.
ב-22 במרץ הודיעה רשת המזון המהיר האמריקאית, מקדונלד'ס כי היא סוגרת את כל סניפיה ברחבי אירלנד החל מ-24 במרץ.
יום לאחר מכן, ב-23 במרץ הודיעה רשת המזון המהיר, KFC כי היא סוגרת את כל סניפיה ברחבי אירלנד.
בנוסף על כך, באותו יום הודיע בנק אירלנד כי הוא סוגר 101 מסניפיו באופן זמני ברחבי המדינה החל מ-24 במרץ וכי רק 161 סניפים יישארו פתוחים.
ב-27 במרץ הודיע בית החולים "מידלנדס רג'יונלס" במולינגר כי הוא אוסר ביקורים מקרובי משפחה של יולדות בשל החשש מהידבקות המונית.
בתחילת מאי פורסמה אסטרטגית היציאה.
ב-18 במאי החלו הקלות ראשונות.
התחלואה נשארה מתחת ל-100 עד 15 באוגוסט.
ב-12 באוגוסט הוכרזה שיטת הנחיות אזורית.
ב-18 באוגוסט הוחלט להקטין את כמות האנשים בהתקהלויות.
זאת במקביל לטיפול האזורי במוקדי תחלואה שנמשך.
התחלואה הארצית החלה לעלות בחדות בספטמבר ובאוקוטבר.
ב-15 בספטמבר פורסמה תוכנית שהגדירה 5 רמות של הגבלות.
כל המדינה הייתה ברמה 2, פרט לדבלין.
ב-5 באוקטובר רמת ההגבלות בכל המדינה עלתה: התקהלות בחוץ הוגבלה ל-15, הותרה שהיה במסעדה באוויר הפתוח בלבד וכדומה.
ב-14 באוקטובר נאסרו ביקורים פרט למטרות חיוניות.
גם במספר מחוזות הוחמרו ההגבלות.
ב-19 באוקטובר הוחלט סגר ארצי (רמת 5 בהגבלות).
גנים ובתי הספר נשארו פתוחים.
נקבע שהחל מ-1 בדצמבר המדינה תחזור לרמה 3 כשיהיו החרגות בתקופת חג המולד.
במסגרת רמה 3, נקבעו מגבלות לגבי פעילויות במקומות השונים.
ב-1 בדצמבר נפתחו כל חנויות השיווק הלא חיוניות, מספרות, מכוני יופי, מכוני כושר ומרכזי פנאי (בתי קולנוע, מוזיאונים וגלריות) לאחר שישה שבועות של סגירה.
אחרי 3 ימים נפתחו מסעדות, בתי קפה, פאבים מסוימים מסעדות ומלונות.
כעבור שבועיים, החלה עליה בתחלואה היומית.
לכן, הוחלט שבין 26 בדצמבר ל-12 בינואר יוטל סגר ארצי נוסף (רמת 5 בהגבלות) עם החרגות.
למשל, חנויות שאינן חיוניות יישארו פתוחות.
נסגרו כל בתי הספר, כאשר תלמידים בוגרים יורשו ללמוד בבית הספר במשך שלושה ימים בשבוע (למחרת הצעד בוטל וגם הם למדו בבית).
יסגרו אתרי בנייה שאינם חיוניים למעט חריגים מסוימים בשעה 18:00 וכו'.
בשבוע השני של ינואר 2021, נבלמה העלייה החדה בתחלואה והחלה לרדת.
בסוף פברואר הסגר (רמה 5) הוארך אבל הוחלט על פתיחה הדרגתית של מוסדות לימוד.
לאחר פתיחת מוסדות חינוך, הוחלט על הקלות הדרגתיות החל מ-12 באפריל.
התמותה היומית עלתה לשיא באמצע אפריל והחלה לרדת.
מאמצע יוני עד אוקטובר, התמותה היומית הייתה כאפסית, ולאחר מכן מתחת לעשר בממוצע.
במהלך ינואר 2021 החלה לעלות.
החל ממאי נרשמו הקלות הדרגתיות.
ביולי - אוגוסט הייתה עליה שנבלמה.
בשל עליה נוספת בנובמבר הוחלט שיוחל עוצר על מקומות הבילוי, ביניהם הפאבים, מועדוני הלילה וגם המסעדות.
בדצמבר דווח שהממשלה סגרה את מועדני הלילה והציבה הגבלות על התפוסה ועל שעות הפתיחה בברים, במסעדות ובאירועים שמתקיימים במקומות סגורים.
בהמשך הוחלט שב-19 בדצמבר יסגרו מקומות בילוי ב-20:00. בסוף 2021 ותחילת 2022 הייתה עליה חדה בכמות הנדבקים.
התפשטות מגפת הקורונה באנדורה החלה בתחילת מרץ 2020.
ב-2 במרץ הודיעה אנדורה על מקרה ראשון של הדבקה בנגיף הקורונה בשטחה.
מדובר בגבר בשנות ה-20 לחייו שחזר לאחרונה ממילאנו, שבצפון איטליה, אחד ממוקדי התפרצות הקורונה החמורים ביותר באירופה ובעולם.
ב-13 במרץ הודיעה ממשלת אנדורה על סגירת כל בתי הספר ברחבי המדינה החל מ-16 במרץ, ועל ביטול כל האירועים התרבותיים שתוכננו על ידי הממשלה.
בנוסף על כך, ראש ממשלת אנדורה, שאווייר אספוט הודיע כי כל מוסדות הציבור ייסגרו למשך שבועיים מלבד אלה המספקים שירותים חיוניים כמו תחנות דלק וחנויות פארם.
יום לאחר מכן, ב-14 במרץ החליטה המועצה הכללית של אנדורה כי חגיגות יום החוקה של אנדורה יבוטלו.
בנוסף, הוטלו הגבלות על גבולות המדינה, ואנשים הורשו לעזוב רק לטובת סיבות רפואיות, הובלת סחורות או לטובת תושבים הנמצאים בחו"ל.
מכירה של אלכוהול או טבק לתיירים נאסרה, והכמות שהותרה למכור לבעלי אזרחות אנדורית או תושבים הוגבלה.
ב-16 במרץ הכריז ראש ממשלת אנדורה, שאווייר אספוט על הפסקת הבנייה והפעילות התשתית עקב הגידול בכמות המקרים של נגיף הקורונה במדינה.
ב-17 במרץ נשא הנסיך השותף של אנדורה, ז'ואן אנריק ויווס אי סיסיליה הודעה טלוויזיונית מיוחדת בה הוא קרא להוכרת תודה ושיתוף פעולה בקרב כולם.
ב-22 במרץ הודיעה אנדורה על מקרה המוות הראשון בשטחה.
הקורבן, הוא גבר בן 88.
ב-29 במרץ הודיעה קובה על שליחת 27 אחיות ו-12 רופאים לעזור לצוות של בית חולים הכירורגי נוסטרה סנורה דה מריטקסל.
מגפת הקורונה, בה חלו רבים במחלת נגיף הקורונה באסטוניה, התפשטה אל המדינה בסוף פברואר 2020.
ב-27 בפברואר הודיעה אסטוניה על מקרה ראשון של הדבקה בנגיף הקורונה בשטחה.
מדובר בגבר בן 34 אזרח איראן, שהגיע למדינה באוטובוס מריגה, שבלטביה לטאלין וקרא בעצמו לאמבולנס.
הוא המריא מאיראן וטס דרך טורקיה לריגה.
ב-13 במרץ הודיע ראש ממשלת אסטוניה, יורי רטס על מצב חירום לאומי בכל רחבי המדינה עקב התפשטות הנגיף עד 1 במאי.
עקב כך, כל האירועים הציבוריים בוטלו כולל אירועי ספורט ותרבות, כל בתי הספר והאוניברסיטאות נסגרו, בקרת הגבולות שוחזרה לקיום בדיקות רפואיות בכל מעבר ונקודת הכניסה.
מכירת כרטיסי נוסעים למעבורת הקרוזים על קו טאלין-סטוקהולם נעצרה.
ב-14 במרץ הודיעה אסטוניה כי הכניסה לאיים היומאה, סארמאה, מוהו, וורמסי , קיהנו ורוהנו נסגרת מלבד הכניסה לתושבי האיים.
בנוסף על כך, הודיעה אסטוניה עקב ההכרזה על מצב חירום לאומי על סגירת כל מוסדות הפנאי ביניהם אולמי ספורט, חדרי כושר, בריכות, מעונות יום, סאונות, חדרי משחקים לילדים, מרכזי מים וכל המוסדות המציעים פנאי לאזרחים ולתושבים.
ב-15 במרץ הודיעה אסטוניה כי היא אוסרת כניסת אזרחים זרים לשטחה החל מ-17 במרץ במטרה לבלום את התפשטות הנגיף.
באותן יום, השהתה חברת הספנות האסטונית, טאלינק את שירותי הקרוזים שלה בקו טאלין-סטוקהולם.
ב-17 במרץ הודיעה לטביה כי היא סוגרת את גבולותיה המשותפים עם אסטוניה.
בנוסף על כך, חברת התעופה הלטבית, אייר בלטיק החלה להשהות את כל הטיסות בקו לנמל התעופה טאלין .
ב-20 במרץ הודיעה פינלנד כי היא אוסרת כל הכנסת עובדים אסטונים לשטחה עקב התפשטות הנגיף, אך עם זאת, אזרחים אסטונים הגרים במדינה יוכלו להמשיך לגור בה ולעבוד.
ב-24 במרץ הודיעה ועדת החירום הממשלתית כי היא החליטה שעל אזרחים ותושבים לשמור על מרחק של לפחות 2 מטר אחד מהשני בכל המקומות הציבוריים, ואסורות התקהלויות של יותר משני אנשים במקום ציבורי.
ב-25 במרץ הודיעה אסטוניה על מקרה מוות ראשון בשטחה כתוצאה מהדבקה בנגיף הקורונה.
הקורבן, היא אישה בת 83 שסבלה ממחלות כרוניות ואושפזה בבית החולים המרכזי במערב טאלין.
ב-27 במרץ הודיעה ועדת החירום הממשלתית כל הטלת הטלת חוקי הבידוד על האיים מוהו וסארמאה: רוב החנויות נסגרו והוטלו מגבלות על התנועה.
ב-29 במרץ הודיעה רוסיה כי היא סוגרת את גבולותיה המשותפים עם אסטוניה כחלק מהמאבק בהתפשטות בנגיף.
בעקבות זאת, קרא שר החוץ האסטוני לאזרחי המדינה השוהים ברוסיה, לחזור בהקדם למדינה.
מגפת הקורונה פרצה בזימבבואה במרץ 2020.
ב־12 בינואר 2020 אישר ארגון הבריאות העולמי (WHO) כי נגיף הקורונה הוא הגורם למחלת נשימה בעיר ווהאן, מחוז חוביי, סין.
יחס ההרוגים במקרה של COVID-19 הוא נמוך בהרבה מהסארס בשנת 2003, אך ההעברה גדולה משמעותית, עם מספר מקרי המוות הכולל.
זימבבואה אישרה כי המקרה הראשון של COVID-19 במדינה הוא גבר תושב מפלי ויקטוריה שנסע חזרה מבריטניה דרך דרום אפריקה ב-15 במרץ.
בתחילה דווח על מקרי מוות כפי שצוין בטעות בכמה מקורות שכן החולה ממשיך בבידוד עצמי בבית ומראה סימני התאוששות.
שני מקרים נוספים במדינה אושרו ב-21 במרץ, שני המקרים היו בהארארה.
ב-23 במרץ, אושר כי העיתונאית הזימבבואית זורורו מקמבה הייתה האדם הראשון במדינה שמת מהנגיף.
לאחר מותה של זורורו, שני אנשים נוספים מתו כשהם מעלים את מספר ההרוגים לשלושה.
בשל מחסור בציוד רפואי הרופאים הזימבבואים הגישו תביעה נגד הממשלה על כך שהם אינם מוגנים כראוי בעת הטיפול בחולים נגועים.
נעצרו כחמישה עיתונים לאור הסיקור שלהם נגד ההתמודדות של המדינה בזמן המגפה.
לפני שהיו מקרים מאושרים במדינה, הנשיא אמרסון מננגגואה הכריז על מצב חירום לאומי, והכריז על מגבלות נסיעה ואיסור על התכנסויות גדולות.
שר הביטחון של המדינה, אופה מוסטינגורי, גרם למחלוקת בכך שקבע כי נגיף הקורונה עשוי להוות עונש אלוהי על מדינות המערב בגין הטלת סנקציות על זימבבואה.
ב-23 במרץ הודיע הנשיא מננגגואה על צעדים נוספים: 1) סגירת גבולות זימבבואה לכל נסיעות שאינן חיוניות, למעט תושבים ומטענים חוזרים.
2) סגירת ברים, מועדוני לילה, בתי קולנוע, בריכות שחייה ופעילויות ספורט.
3) הגבלת כל המפגשים הפומביים לפחות מ-50 איש.
4) הגבלת ביקורי בית החולים ללא יותר פעם ביום.
ב-27 במרץ הודיעה הממשלה כי המדינה הייתה אמורה להיכנס לסגר ארצי למשך 21 ימים החל מ-30 במרץ ואילך.
נכון לסוף ינואר, ישנם בזימבבואה 1,103 מתים ו-32,004 מקרי הדבקה, מתוכם הבריאו 23,413.
מגפת הקורונה פרצה בזמביה במרץ 2020.
ב-12 בינואר 2020 אישר ארגון הבריאות העולמי כי נגיף הקורונה הוא הגורם למחלת נשימה בעיר ווהאן, מחוז חוביי, סין.
יחס ההרוגים במקרה של COVID-19 הוא נמוך בהרבה מסארס בשנת 2003, אך ההעברה גדולה משמעותית, עם מספר מקרי המוות הכולל.
החל מ-17 במרץ, משרד הבריאות הודיע שממשלה סגרה את כל מוסדות החינוך והציבה כמה מגבלות על נסיעות חוץ.
זמביה דיווחה על שני המקרים הראשונים של COVID-19 בלוסקה ב-18 במרץ.
החולים היו זוג שנסע לצרפת לחופשה.
מקרה שלישי נרשם ב-22 במרץ.
החולה היה אדם שנסע לפקיסטן.
ב־25 במרץ אישר הנשיא אדגר לונגו את מספר הנדבקים בשידור חי: 12.
זמביה רשמה את המוות הראשון ב-2 באפריל.
ממשלת זמביה הואשמה שבכלל הנגיף היא השעתה את הפרלמנט כדי שלא להגיע להצבע נגד חוק זמביה שאמור להחליש את המוסדות הדמוקרטים.
מגפת הקורונה, בה חלו רבים במחלת נגיף הקורונה בבוסניה והרצגובינה, התפשטה אל המדינה בתחילת מרץ 2020.
ב-5 במרץ הודיעה בוסניה והרצגובינה על מקרה ראשון של הדבקה בנגיף הקורונה בשטחה.
לאחר מספר שעות דווח במדינה על מקרה שני של הדבקה.
שני הנדבקים הם אבא ובן שחזרו למדינה לאחר ביקור באיטליה.
ב-11 במרץ הודיעה בוסניה והרצגובינה על סגירת כל בתי הספר, בתי הספר התיכוניים והאוניברסיטאות כדי לבלום את התפשטות הנגיף.
אשר הוארך אחר כך על ידי כל הקנטונים במדינה.
ב-14 במרץ הודיעה נשיאות בוסניה והרצגובינה הודיעה על הצבת כוחות הצבא של אוהלי הסגר בגבולות המדינה המיועדים לאזרחים בוסנים שישובו לביתם מחו"ל.
כל אזרח בוסני המגיע למדינה מחויב להסגר עצמי במשך 14 יום אשר יחל מיום ההגעה.
אוהלים הוקמו בגבול הצפוני של המדינה עם קרואטיה.
ב-15 במרץ פרסמה מועצת השרים של בוסניה והרצגובינה החלטה האוסרת על כניסת אזרחים זרים לבוסניה והרצגובינה להיכנס מאזורים עם העברה אינטנסיבית של הנגיף, ובעיקר ממחוזות הרפובליקה העממית של סין, דרום קוריאה, יפן, איטליה, איראן, צרפת, רומניה, גרמניה, אוסטריה, ספרד, שווייץ ובלגיה.
ב-18 במרץ הודיע מטה איגוד B&H על צו שאסר על כל התכנסויות פומביות, השעיית הפעלת כל מתקני ההסעדה להכנה ומכירה של אוכל ומשקאות, מסעדות, פיצריות, קונדיטוריה, מכוני יופי, בר נרגילה, בר קפה, דיסקוטקים, בתי תה, בתי קפה, רופאי שיניים פרטיים.
ב-19 במרץ דווח כי חלק מהערים, כמו ויסוקו, התקינו חיטוי ידיים ברחבי העיר, בנוסף לחיטוי תדיר של רחובות במהלך הלילה.
ב-20 במרץ הוציאה שירות ההגנה האזרחית של הפדרציה של בוסניה והרצגובינה צו, שאסר על תנועת אנשים מתחת לגיל 18 ומעלה מגיל 65 ברחבי המדינה.
ב-21 במרץ הודיעה בוסניה והרצגובינה על מקרה מוות ראשון בשטחה כתוצאה מהידבקות בנגיף הקורונה.
הקורבן, היא אישה מבוגרת אשר אושפזה בבית החולים בביחאץ' במשך יומיים.
בנוסף על כך, הודיעה בוסניה והרצגובינה על עוצר לילי בכל יום משעה 6 בערב עד השעה 5 בבוקר, החל מ-22 במרץ.
ב-24 במרץ פרסמה מועצת השרים של בוסניה והרצגובינה החלטה האוסרת על כניסת אזרחים זרים.
כמו כן, החל מ-30 במרץ 2020 כל ושדות תעופה בבוסניה והרצגובינה נסגרו לנוסעים, ומתאריך זה מטוסים יוכלו לנחות רק כדי לספק מטען.
ב-26 במרץ דווח כי מנהל נבחרת קרואטיה בכדורגל, זלאטקו דאליץ' תרם 40 אלף קונה קרואטי לבית החולים "פרה מיהוביל סוצ'יץ'" בעיר הולדתו ליבנו.
כמו גם שחקן יוטה ג'אז ושחקן קבוצת הכדורסל הלאומית של קרואטיה, בויאן בוגדנוביץ', שתרם 50,000 דולר לבית החולים הקליני באוניברסיטה בעיר הולדתו מוסטר.
ב-29 במרץ החליטה בוסניה והרצגובינה לשנות את שעות העוצר: שעת תחילת העוצר שונתה לשעה 8 בערב עד השעה 5 בבוקר.
רפובליקת סרפסקה היא אחת הישויות המדיניות המרכיבות את הפדרציה של בוסניה והרצגובינה.
ישות זו, נקטה צעדים של הגבלת שעות העסקה או אסרה על קיום עסקים לחלוטין בערים בנחה לוקה ודובוג' .
משרד הבריאות והביטוח הלאומי הורה על חיטוי של כל המרחבים והרכוש הציבוריים.
מעונות סטודנטים בעיר בנחה לוקה פונו לצורך חיטוי מיידי.
ב-10 במרץ חוקקה רפובליקת סרפסקה איסור רשמי על קיום כל סוג של מפגשים הציבוריים, סגרה את כל בתי הספר, ואסרה כניסה לכל התיירים המגיעים מכל אחת מהמדינות הנגועות בנגיף הקורונה ברחבי העולם כדי לבלום את התפשטותו של הנגיף.
בין ה-12 ל-13 במרץ, ערים רבות קיבלו החלטות להגביל את עבודתם של חנויות מכולת, מסעדות, בתי קפה ולהגביל לחלוטין את עבודתם של חדרי כושר ומכוני כושר.
בנחה לוקה, צ'לינאץ' , פרנג'אבור , דובוג' ומרקונייץ' גראד הן חלק מהערים שהטילו מגבלות.
ב-15 במרץ החליטה בנחה לוקה לסגור את כל המסעדות והבתי הקפה בעיר.
בתי מרחקת במוטלים ומלונות, יעבדו עד 22 שעות ובתי המלון יעבדו עד השעה 6 בערב.
ב-16 במרץ דיווח שר הבריאות והביטחון הסוציאלי, אלן סרניץ', כי 2026 אנשים נמצאים תחת מעקב ברפובליקה סרפסקה.
סרניץ' ציין עוד כי רק אזרחים המגיעים מחו"ל יורשו לבצע בדיקת קורונה, וההסגר יהפוך לחובה עבורם.
ב-21 במרץ הונהג העוצר גם ברפובליקת סרפסקה כולה בכל יום משעה 8 בערב עד השעה 5 בבוקר, וחל ואיסור תנועה מוחלט על אנשים בני 65 ומעלה.
ב-28 במרץ הכריזה רפוליקת סרפסקה על מצב חירום לאומי בכל רחבי הישות המדינית, שנכנס לתוקף ב-3 באפריל.
ממשלת מחוז ברצ'קו נוקטת באופן קבוע בצעדים לבקרה ומניעה של מגפת נגיף הקורונה, ומפרסמת אותם באתר הרשמי שלה.
מאז 22 במרץ חל איסור במחוז ברצ'קו להתאסף ולעבור במקומות ציבוריים ובשטחים ציבוריים פתוחים או סגורים בקבוצה של שלושה אנשים או יותר לאורך כל היום, כמו בכל רחבי הפדרציה הונהג עוצר גם בכל מחוז ברצ'קו בכל יום אש מתחיל בשעה 9 בערב עד 5 בבוקר.
חברי מועצת קבוצת התיירות והאירוח של לשכת הסחר והחוץ בבוסניה והרצגובינה הזהירו כי המצב בתיירות כמגזר הרגיש שיבושים עולמיים ופגיעה גדולה במיוחד בענף, והופעת נגיף הקורונה עלול להוביל לקריסת כל הגורמים הפועלים בתחום התיירות והאירוח.
החל מ-21 במרץ בוטלו מרבית פעילויות הספורט בכל הארץ, כולל כל משחקי הכדורגל בכל הקטגוריות.
מדינות וארגונים בינלאומיים שלחו לפדרציה של בוסניה והרצגובינה סיוע כלכלי ורפואי כדי לסייע לה במאבק בנגיף הקורונה:
– ממשלת קרואטיה הודיעה כי היא תעניק 43 מיליון קונה קרואטי לבית חולים בעיר מוסטר.
– האיחוד האירופי העניק למדינה סיוע כלכלי ורפואי: הענקת ציוד רפואי בשווי של עד 7 מיליון אירו והענקת עד 50 מיליון אירו עבור הכלכלה ותוכניות פיתוח.
– ממשלת מלזיה הודיעה כי היא תעניק 2 מיליון מסכות הגנה לבוסניה והרצגובינה.
– ב-9 באפריל שלחה רוסיה שלושה מטוסים צבאיים כסיוע לרפובליקה סרפסקה.
העזרה כללה ציוד רפואי, כולל מסכות הגנה והנשמה, כלי רכב לחיטוי וכן באנשי רפואה.
– סרביה מסייעת לרפובליקה סרפסקה בתרופות, ציוד מגן ומכונות קליניות חיוניות, וכן מסייעת לבוסניה והרצגובינה כולה במזון הכולל חיטה, תירס וסויה.
– ב-23 במרץ הודיעה שגרירות שווייץ בבוסניה והרצגובינה לשר הביטחון הבוסני כי שווייץ הקצתה 200 אלף דולר לסיוע לבוסניה והרצגובינה.
– טורקיה שלחה סיוע הומניטרי ב-24 במרץ הכולל מסכות מגן, כפפות, חליפות מגן ומשקפי מגן לחברת הצלב האדום בבוסניה והרצגובינה .
– תוכנית הפיתוח של האו"ם בבוסניה והרצגובינה מימנה דחיפת רכש של 50,000 ערכות בדיקת קורונה.
– ממשלת ארצות הברית תרמה ב-23 במרץ חומרים רפואיים וציוד חשוב אחר לכוחות המזוינים של בוסניה והרצגובינה.
הסוכנות האמריקנית לפיתוח בינלאומי הודיעה כי תתרום 1.2 מיליון דולר לבוסניה והרצגובינה כדי לסייע למערכות המעבדה שלה, להפעיל מעקב אחר מעקב ובקרה, תמיכה במומחים, חיזוק המודעות ומעורבות הקהילה ולחיזוק המניעה.
מגפת הקורונה, בה חלו רבים במחלת נגיף הקורונה בטאיוואן, התפשטה אל המדינה בסוף ינואר 2020.
ב-31 בדצמבר 2019 המרכז הטאיוואני לבקרת מחלות (CDC) החליטו ליישם אמצעי בדיקה לטיסות נכנסות מווהאן, שבסין בתגובה לדיווחים על התפרצות לא מזוהה.
הנוסעים של כל הטיסות האלה, נבדקו על ידי גורמי הבריאות לפני היציאה לדרך.
נוסע בן שש שהעביר בווהאן ופיתח חום היה במעקב צמוד של CDC.
בשלב זה, לכאורה, היו 27 מקרים של דלקת ריאות חדשה בווהאן.
עד 5 בינואר, ה-CDC של טייוואן החל לעקוב אחר כל האנשים שנסעו לווהאן תוך ארבעה עשר יום והפגינו חום או תסמינים של דלקות בדרכי הנשימה העליונות.
אנשים אלה נבדקו על פי 26 פתוגנים ידועים, כולל SARS ותסמונת הנשימה במזרח התיכון, ואלה שנמצאו חיוביים הושמו בהסגר.
ב-20 בינואר הערכה הממשלה את הסיכון הנשקף מההתפרצות כדי להפעיל את מרכז פיקוד המגפה המרכזית (CECC) .
במקור הוקם מרכז הפיקוד כישות ממשלתית ברמה 3, ה-CECC הועלה לדרגה 1 ב-28 בפברואר.
ה-CECC ריכז את תגובות הממשלה על פני אזורים כולל לוגיסטיקה לאזרחים על ספינת התענוגות ה"דיימונד פרינסס", חיטוי של שטחים ציבוריים סביב בתי ספר, ומספק תדריכים יומיים עם חן שי-צ'ונג , שר הבריאות והרווחה הטאיוואני.
ב-21 בינואר הודיעה טאיוואן על מקרה ראשון של הדבקה בנגיף הקורונה בשטחה.
מדובר באישה בת 50 אשר הגיעה לנמל התעופה הבין-לאומי טאויואן מעבודתה כמורה בווהאן, שברפובליקה העממית של סין.
היא דיווחה מיוזמתה על התסמינים ואושפזה בבית חולים ללא כניסה רשמית למדינה.
ב-24 בינואר הודיעה ממשלת טאיוואן על איסור זמני על ייצוא מסכות פנים למשך חודש כדי להבטיח אספקה של מסכות לאזרחיה.
האיסור הוארך פעמיים: ב-13 בפברואר עד סוף אפריל, וב-13 באפריל עד סוף יוני.
ב-30 בינואר השעו הרשויות בטאיוואן את הטיסות לרפובליקה העממית של סין עד סוף פברואר 2020 עקב התפרצות הנגיף.
משך האיסור הוארך עד אפריל 2020, והורחב גם להונג קונג ומקאו.
ב-31 בינואר דווח כי איטליה אוסרת על טיסות מסין, הונג קונג, מקאו וטאיוואן.
ב-1 בפברואר דווח כי צ'יינה איירליינס תורשה להטיס אזרחים טאיוואנים הנמצאים באיטליה חזרה לטאיוואן.
ב-2 בפברואר דחה מרכז פיקוד המגפה המרכזית בטייוואן את פתיחת בתי הספר היסודיים והתיכוניים עד 25 בפברואר (במקור 11 בפברואר).
בתחילת פברואר 2020 ביקש מרכז פיקוד המגפה המרכזי של טאיוואן את גיוס הכוחות המזוינים של הרפובליקה הסינית כדי לסייע בריסון התפשטות הנגיף ולבנות את ההגנות נגדו.
חיילים הועברו לרצפות המפעל של יצרני המסכות הגדולים כדי לסייע לצוותים של 62 קווי ייצור המסכה הנוספים שהוקמו באותה תקופה.
בתחילת מרץ הגיע הייצור הממוצע של טאיוואן של מסכות פנים כירורגיות ל-9.2 מיליון ליום.
בסוף מרץ הגיעה הייצור היומי של מסכות פנים כירורגיות ל-13 מיליון.
ב-6 בפברואר הודיעה טאיוואן איסור כניסת ספינות שייט לכל נמלי טאיוואן עקב התפשטות נגיף הקורונה.
בנוסף על כך, הודיעה הממשלה על הנהגת מערכת הקצבת מסכות, המחייבת את האזרחים להציג את כרטיס הביטוח הלאומי שלהם.
לפני יישומה הורחבה המערכת לבעלי תעודת תושב זר ואנשים עם אישורי כניסה תקפים.
אנשים בעלי מסמכי זיהוי אי-זוגיים הורשו לקנות מסיכות בימי שני, רביעי ושישי.
בעלי תעודות זהות עם מספרים אחידים הורשו לקנות מסכות בימי שלישי, חמישי ושבת.
לכל אחד מותר לקנות מסכות בימי ראשון.
למבוגרים הותר לקנות שתי מסכות בכל ביקור וילדים ארבעה, עם מגבלה המחייבת שתעבור תקופה של לפחות שבעה ימים מאז הרכישה האחרונה.
מגבלת התאריך לילדים מתחת לגיל שלוש עשרה שנים בוטלה ב-27 בפברואר.
החל מ-5 במרץ מבוגרים הורשו לקנות שלוש מסכות מדי שבוע, וכמות המסכות לילדים הוגדלה לחמש.
המסכות היו זמינות להזמנה מקוונת החל מה 12 במרץ.
באפריל תוקנה מערכת הקצבת המסכות כך שהמבוגרים יכלו לקנות תשע מסכות כל שבועיים.
החל מ-9 באפריל הוסרו מגבלות התאריך הספציפיות.
בנוסף, אזרחי טאיוואן יכולים לשלוח 30 מסכות כל חודשיים מעבר לים לקרובי משפחה מדרגה ראשונה או שנייה.
משרד החוץ של טאיוואן קיבל על עצמו את האחריות להפצת המסכות למשפחות דיפלומטים.
ב-10 בפברואר הודיעה הפיליפינים על איסור כניסת אזרחי טאיוואן עקב מדיניות סין-אחת .
מאוחר יותר ב-14 בפברואר הודיע דובר נשיא הפיליפינים, סלבדור פאנלו על הסרת האיסור הזמני על טאיוואן.
ב-16 בפברואר הודיעה טאיוואן על מקרה מוות ראשון בשטחה כתוצאה מהידבקות בנגיף הקורונה.
הקורבן הוא גבר בשנות ה-60 לחייו שסבל מצהבת B וסוכרת.
ב-23 בפברואר אסרה טאיוואן על אנשי מקצוע רפואיים בחזית העובדים בבתי חולים לנסוע לאזורים המצויים תחת אזהרת נסיעה ברמה 3.
תאגיד הטבק והמשקאות בטאיוואן ותאגיד הסוכר של טאיוואן הגדילו את ייצורם של 75 אחוז אלכוהול לשימוש בתברואה.
ב-25 בפברואר, בית החולים לנשים והילדים של הפינג, סניף של בית החולים העירוני טאיפיי, יועד במיוחד לטיפול בחולים עם נגיף קורונה.
בין 4 ל-31 במרץ נאסר ייצוא של מדי חום דיגיטליים.
ב-16 במרץ הודיעה נשיאת טאיוואן, צאי יינג-ון כי "מקלות תעשייתיות" וחברות טאיוואניות אחרות יחלו בייצור המוני מקומי של חלוקי מגן, והסתיימו בהסתמכות על היבוא האמריקני מדופונט במהלך המגפה.
ב-25 בפברואר עבר החוק המיוחד למניעה, הקלה ושיקום בהקשר לנגיף הקורונה ברשות המחוקקת של טאיוואן .
ב-27 בפברואר האיסור של ממשלת טאיוואן על אנשי מקצוע רפואיים בחזית העובדים בבתי חולים לנסוע לאזורים המצויים תחת אזהרת נסיעה ברמה 3 הוארכה עד 30 ביוני.
ב-13 במרץ עבר התקציב המיוחד להוצאות נגיף הקורונה בסך כ-2 מיליארד דולר.
ב-14 במרץ הודיעה טאיוואן כי אנשים שחוזרים לטאיוואן מרוב אירופה, בנוסף לאנשים שעברו דרך סין, הונג קונג, מקאו ודובאי, חייבים להיכנס להסגר בביתם במשך 14 יום.
ב-16 במרץ הודיעה טאיוואן כי היא אוסרת על מורים ותלמידים בבתי הספר התיכוניים ומטה לנסוע מחוץ למדינה עד יולי.
ב-17 במרץ, אזרחים זרים המורשים להיות במדינה, כלומר מי שמחזיקים בתעודות תושבי חוץ או הנמצאים במשימות דיפלומטיות, עסקיות או אחרות מיוחדות, יכולים לשכור חדר במרכז הסגר ציבורי.
החל מ-19 במרץ נאסר על כניסת אזרחים זרים לטאיוואן, לעומת כמה היוצאים מן הכלל; כמו אלה שמבצעים תקופת חוזה עסקי, המחזיקים בתעודת תושבים זרים תקפים, תעודות דיפלומטיות, או תיעוד רשמי אחר ואישורים מיוחדים.
ב-20 במרץ העלה ה-CECC את אזהרת המסע לנסיעות מחוץ לטאיוואן לרמה 3 לכל מדינה ואזור ברחבי העולם.
אזרחי טייוואן מומלצים להימנע מכל נסיעה לא חיונית.
ב-31 במרץ הודיע שר התחבורה והתקשורת של טאיוואן, לין צ'יה-לונג כי כל הנוסעים ברכבות ואוטובוסים בין עירוניים נדרשים לעטות מסכות, וכך גם אנשים בתחנות מנוחה בכבישים מהירים.
תאגיד הרכבות המהירות של טאיוואן התקין מצלמות תרמיות בכניסות לכל שתים עשרה תחנות הרכבת המהירות.
מנהל הרכבות של טאיוואן עשה את אותו הדבר בכל אחת ב-239 התחנות שלה.
ב-3 באפריל הצהיר ה-CECC כי נוסעים שיסרבו ללבוש מסכות לאחר שהתבקשו לעשות כן, יקבלו קנס בסך 3,000 דולר ל-15,000 דולר NT, כפי שנקבע בחוק הפיקוח על מחלות תקשורת (傳染病 防治 法).
בקיץ הוקלו המגבלות לסטודנטים זרים באוניברסיטאות ולפונים לטיפול רפואי בטייוואן, בכפוף לאישור מראש של הממשלה.
כל הבאים למדינה חייבים לשהות בבידוד של 14 יום מזן ההגעה, למעט נוסעי עסקים ממדינות הנמצאים בסיכון נמוך או בינוני, אשר כפופים לבידוד של חמישה או שבעה ימים ועליהם להגיש בדיקת קורונה.
ב-29 באוקטובר, צוינו 200 ימים בלי חולים בקהילה.
בסוף נובמבר, ברפובליקת האיים היו 600 מקרים מדווחים, רובם "מיובאים", כלומר אותרו בכניסה למדינה בצורה שהצליחה עד כה למנוע התפרצות.
מניין המתים עומד על שבעה בני אדם.
בתגובה לעלייה עולמית במקרים באוקטובר ונובמבר 2020, הודיעה טייוואן כי החל מ-1 בדצמבר 2020 ועד 28 בפברואר 2021, כל הנוסעים לטייוואן ודרכה, חייבים להגיש בדיקת קורונה שלילית שבוצעה תוך שלושה ימי עבודה מההגעה.
חריגים ניתנו למטיילים המגיבים למקרי חירום משפחתיים או מי שלא היה יכול לרכוש בדיקה במדינתו.
טייוואן דיווחה ב-22 בדצמבר על הדבקה מקומית לראשונה מאז 12 באפריל.
נערכו עתה בדיקות ליותר מ-160 אנשים שבאו במגע.
באמצע מאי 2021, ממשלת טייוואן החמירה את הכללים על התכנסות ציבורית לאחר שדיווחה על שישה נדבקים חדשים מקומיים ללא מקור הדבקה ברור, עלייה נדירה באי ששמרה על השליטה במגפה.
למרות העלייה, המספרים קטנים ביחס למדינות רבות בעולם ולגודל אוכלוסיית המדינה.
לאחר ה-28 במאי החלה ירידה.
ב-25 באוגוסט אותרו אפס נדבקים במדינה.
לאחר חודשים רבים, בינואר 2022, בעקבות איתור מקבץ נדבקים הכוללים נדבקים בקהילה, הושבו מקבלות במקומות שונים.
באפריל 2022, הייתה עליה חדה בתחלואה.
הושקה מדיניות קורונה חדשה בתגובה.
המדיניות לא תתמקד בהגעה ליעד לאפס נדבקים בקהילה בניגוד למדיניות שהייתה עד אז.
לפי הערכות הממשלה, כלכלת טאיוואן צמחה ב–3% בשנת 2020.
לפי שרת הכלכלה של טייוואן, בתחילת המגפה הזמנות ממפעלי טקסטיל וציוד מכני נפסקו.
מנגד, תעשיות המידע, התקשורת והשבבים נהנו מהביקוש הגואה למחשבים, לשרתים ולמוצרי אלקטרוניקה.
בכל התעשיות הללו זקוקים לרכיבים שיוצרו בטייוואן.
במחצית השנייה של 2020, התחדש גם הביקוש העולמי למוצרי התעשיות המסורתיות.
בענף התעופה, הטיסות הישירות של חברת התעופה הטייוואנית צ'יינה איירליינס לרומא נדחו ובוטלו עקב הודעת איטליה על האיסור על טיסות טאיוואניות.
חברת התעופה הטייוואנית השנייה בגודלה, EVA אייר, דחתה גם את השקת הטיסות למילאנו ולפוקט.
שתי חברות התעופה הטייוואניות קיצצו את מספר היעדים, והותירו רק שלוש ערים סיניות.
מדד המניות המשוקלל של טאיוואן צנח מעל 13.1% בגלל וירוס הקורונה.
משקיעים זרים מכרו למעלה מ-200 מיליארד דולר.
TAIEX הגיע גם הוא לשפל של 42 חודשים וסגר על 8,681.34 נקודות.
קרן הייצוב הלאומית החליטה ב-19 במרץ כי חיוני להתערב בשוק המניות.
הפריסה המוקדמת של טאיוואן של אמצעי בקרת מגפה ופעולות מעקב קיבלה שבחים ואישור בינלאומי.
ב-13 במרץ 2020, משרד החוץ הטאיוואני קבע לשר הבריאות, חן שי-צ'ונג, לקיים פגישה עם שליחים ונציגים ממדינות שונות, ואושרו שיטות מניעת המגפה.
טאיוואן תרמה בסך הכל 10 מיליון מסכות עם 7 מיליון מסכות לאירופה (איטליה, ספרד, גרמניה, צרפת, בלגיה, הולנד, לוקסמבורג, צ'כיה, פולין, הממלכה המאוחדת, שווייץ) ו-2 מיליון מסכות לארצות הברית, ומיליון מיליון לבעלות ברית דיפלומטיות ב-1 באפריל 2020.
חברי התקשורת האוסטרלית נסעו לטאיוואן וראיינו את אי-ג'ן סו שהוא המומחה האחראי לדיכוי נגיף הקורונה בטאיוואן.
סו אמר להם לא לסמוך על הדיוק של נתונים מסין או מארגון הבריאות העולמי (WHO).
הוא אמר להם כי הנתונים של ארגון הבריאות העולמי מפגרים אחרי המצב האמיתי.
העיתונאי אריק ברדשאו כתב מאמר על טאיוואן שכותרתו: אוכלוסייה זהה לאוסטרליה אך חלקיק ממקרי נגיף הקורונה.
תאגיד השידור הקנדי (CBC) הצביע על מספר צעדים שטייוואן נקטה כדי למנוע התפשטות קהילתית של נגיף הקורונה.
היא הדגישה כי טאיוואן השתמשה בשיעורים שנלמדו במהלך פרוץ SARS בין השנים 2002–2004 כדי להילחם במגפת נגיף הקורונה.
ראש ממשלת דנמרק לשעבר, אנדרס פוג ראסמוסן, כתב מאמר ל"טיים", התומך בהשתתפות טאיוואנית בתוך ארגונים בינלאומיים כמו ארגון הבריאות העולמי במאמץ למנוע מקרי מוות.
הוא השווה בין פעולות מניעה שננקטו על ידי ממשלת טאיוואן והביע את האמונה כי מדינות אחרות היו צריכות ליישם אמצעים כאלה.
הפוליטיקאית הגרמנייה סנדרה בובנדורפר-ליכט תיארה את תגובת טאיוואן לנגיף כמצטיינת.
ראש ממשלת ישראל, בנימין נתניהו, ציין כי ממשלת ישראל תשתמש בניסיון של טאיוואן כדי להילחם במגפה.
ב-10 במרץ פרסם אתר החדשות היפני "פורסייט" מאמר של עיתונאי עצמאי בשם נוג'ימה המכיר את ענייני טייוואן, תוך ניתוח החלטות המדיניות של טייוואן בנוגע למגפה.
התקשורת היפנית גם ערכה דיווחים ארוכים על חן שי-צ'ונג, טאנג פנג ואחרים.
טאנג פנג זכה לתשומת לב רבה ביפן.
בשל השפעת ממשלת סין (PRC) הודחה טאיוואן מארגון הבריאות העולמי.
דיווחים כוזבים על ההתפרצות שהתפשטה משליטה בדרום טאיוואן החלו בתחילת ינואר.
ב-15 במרץ, אמרה ראש ממשלת ניו זילנד, ג'סינדה ארדרן כי ניו זילנד תעקוב אחר הדוגמה של טאיוואן באסטרטגיה שלהם להילחם במגפה.
מספר כלי חדשות בניו זילנד ציינו גם את מה שעשתה טייוואן כדי למנוע את נגיף הקורונה.
TVNZ1 דיווח גם על טייוואן בכותרת השבת 18 בערב.
בסוף פברואר, כשדרום קוריאה סבלה מהתפרצותה הביתית, אספקת המסכות אזלה.
חדשות דרום קוריאה החלו להדגיש את מדיניות המסכות של טאיוואן, כולל איסור על ייצוא מסכות ומכירת מדיניות של מסכות, תוך ביקורת על ממשלת דרום קוריאה כי היא איטית מכדי להגיב.
עיתונים ומגזינים אמריקאים הביעו דעה כי טאיוואן ומדינות אחרות באסיה עשו עבודה טובה יותר במאבק בנגיף הקורונה בהשוואה לארצות הברית.
והזכירו כיצד טאיוואן אסרה על ייצוא מסכות והגבירה את ייצור המסכות.
ארגון התעופה האזרחית הבינלאומי (ICAO), סוכנות תעופה אזרחית מיוחדת של האו"ם, דחה את השתתפות טאיוואן על אף התפרצות הנגיף החדש, דבר שהשפיע על יכולתה של טאיוואן לאסוף מידע מהארגון הבינלאומי.
בתגובה לבירור פומבי על החלטת הארגון בטוויטר, ציין ICAO כי פעולתם נועדה "להגן על שלמות המידע".
מזכ"ל האו"ם, אנטוניו גוטרש תיאר פניות אלה כמסע פרסום למידע שגוי שמטפל ב-ICAO.
ארגון הבריאות העולמי (WHO) החשיב את טאיוואן כחלק מסין, מה שהביא למספר רב של מדינות בהן איטליה, וייטנאם, והפיליפינים לאסור לתקופה קצרה על טיסות מטאיוואן בינואר ובפברואר 2020, למרות שאז הנגיף לא הפך למגפה בטאיוואן.
מרכז המחקר של נגיף הקורונה באוניברסיטת ג'ונס הופקינס אירח מפה אינטראקטיבית שרשמה בתחילה את טייוואן תחת הקטגוריה "מדינה/אזור", יחד עם סין, הונג קונג ומקאו.
ב-10 במרץ הועבר שמ של טאיוואן לטאיפיי וסביבתה, ייעוד ששימש את ארגון הבריאות העולמי.
כאשר שוחח עם ערוץ חדשות טען הפרופסור האחראי על הפרויקט שהם יחליפו אותו מייד לטאיוואן.
עד 12 במרץ, טאיוואן הוחזרה למפה, והאוניברסיטה הצהירה שהיא תדבק למוסכמות השמית שהחליטה על ידי משרד החוץ האמריקני.
אף על פי שטאיוואן מודרת מארגון הבריאות העולמי עקב התנגדותה של סין, ובכך הגישה שלה מוגבלת למידע מדעי משותף ולנתונים, תגובת המדינה זכתה לשבחים בעיתונות הבינלאומית.
למרות קרבתה לסין וזרימת האוכלוסייה הגדולה, טייוואן רשמה את שיעור ההיארעות הנמוך ביותר לנפש: כ-1 מכל 500,000 איש.
גורמי ההצלחה שצוינו כללו את העובדה כי סגן נשיא המדינה, חן צ'יין-ג'ן, הוא אפידמיולוג ודוקטור מבית הספר לבריאות הציבור של ג'ונס הופקינס בלומברג והלקחים שנמצאו ממגפת ה-SARS בשנת 2003, שפגעה קשה בטאיוואן.
תשתיות, כולל הקמת מרכז פיקוד בריאות לאומי המשלב סוכנויות רלוונטיות, ניתוח נתונים, מדיניות שמטרתה לשמור על סבירות רפואית, והושג היקף חינוכי נרחב בעקבות פרוץ ה-SARS.
חוקרים במחקר מדיניות הבריאות בסטנפורד פרסמו מאמר בכתב העת של האיגוד הרפואי האמריקני וטען כי תוכנית הפעולה של טאיוואן - שכללה 124 פעולות ותיאום נפרדים שיושמו מלכתחילה - כולל איסורי נסיעות, הסגר, צעדים למעקב, התרחקות חברתית - הצילה את טאיוואן ממגפה קשה.
ב-9 באפריל דרשה טאיוואן התנצלות מיידית ממנהיג ארגון הבריאות העולמי, טדרוס אדהנום גברייזוס, בדבר אמירות גזעניות.
שיתוף הפעולה עם ארצות הברית
ב-4 במרץ העביר בית הנבחרים האמריקני פה אחד גרסה שונה לחוק TAIPEI במטרה לתמוך בניסיונות טאיוואן להצטרף לארגונים בינלאומיים.
ב-11 במרץ העביר הסנאט האמריקני פה אחד את גרסת הבית לחוק TAIPEI.
ב-27 במרץ חתם נשיא ארצות הברית, דונלד טראמפ את חוק TAIPEI לחוק.
חוק TAIPEI הוקע על ידי ממשלת סין (PRC).
ב-18 במרץ הודיע המכון האמריקאי בטאיוואן כי ארצות הברית תשתף פעולה עם טאיוואן במחקר ופיתוח חיסונים ובדיקות מהירות.
ארצות הברית וטאיוואן קיימו פורום מקוון שהתמקד בהשתתפות טאיוואן בארגון הבריאות העולמי וכיצד ניתן לחלוק את ההצלחה בטאיוואן השיגה לאורך כל המגפה.
דוברת משרד החוץ הסיני הואה צ'ונינג מתח ביקורת על פעולה זו כמניפולציות פוליטיות.
ממשלת טאיוואן הודיעה על איסור ייצוא מסכות פנים לפני שהתפשטה המגפה למדינות רבות, מה שגרם למחלוקת.
עם זאת, לאחר פרוץ המגפה, אנשים מיהרו לקנות מסכות במדינות רבות ברחבי העולם.
אירועים של החרמת מסכות פנים על ידי הממשלה התרחשו גם בסין, יצרנית מסכות הפנים העליונה בעולם.
בתחילת פברואר 2020 אימצה הרשות המחוקקת של סין את המלצותיהם של הפרופסורים הואנג לי-מין (黃立民) וצ'אנג שאנג-צ'וון מבית הספר לרפואה של אוניברסיטת טאיוואן , וטען כי אנשים בריאים אינם צריכים ללבוש מסכות בשטחים פתוחים.
ב-8 בפברואר הצהיר צ'ן שי-צ'ונג, מפקד המרכז למניעת המגפה המרכזית, כי אין צורך לחבוש מסיכה בתחבורה ציבורית.
נקודת המחלוקת העיקרית היא שתחבורה ציבורית כמו אוטובוסים וכרכרות MRT הן חללים מוגבלים, וירוסים מועברים ביתר קלות מאשר בשטחים פתוחים.
בתחילת אפריל הודיעה נשיאת טאיוואו, צאי אינג-וין, לתרום 10 מיליון מסכות למדינות שסבלו קשות ממגפת הנגיף הקורונה.
בתגובה לתרומה, נשיאת הנציבות האירופית, אורסולה פון דר ליין כתבה בציוץ כי האיחוד האירופי "באמת מעריך את מחוות הסולידריות הזו." המועצה לביטחון לאומי של ארצות הברית גם כתבה ציוץ שהודה לטאיוואן על ה"תמיכה ושיתוף הפעולה עם ארצות הברית".
במסיבת העיתונאים שהתקיימה ב-1 באפריל, דובר משרד החוץ הסיני הואה צ'ונינג השיב לשאלות בנוגע לתרומות המסכות על ידי טאיוואן וביקש שלא לבצע פוליטיזציה למגפה ואמר כי יש "לחשוב פעמיים ולנהוג בזהירות".
מגפת הקורונה, בה חלו רבים במחלת נגיף הקורונה בגואטמלה, התפשטה אל המדינה באמצע מרץ 2020.
ב-11 במרץ ממשלת גואטמלה אסרה על כניסתם של אזרחי כל מדינות אירופה, איראן, סין וקוריאה הדרומית.
החלטה זו נכנסה לתוקף ב-12 במרץ.
ב-13 במרץ הודיעה גואטמלה על מקרה ראשון של הדבקה בנגיף הקורונה בשטחה.
מדובר בגבר גואטמלי אשר הגיע למדינה לאחר ביקור באיטליה.
הגבר הגיע לווילה נואבה , פרבר של הבירה גואטמלה סיטי.
בנוסף על כך, ממשלת גואטמלה הרחיבה את מגבלות הנסיעות שלה לנוסעים מארצות הברית וקנדה.
ב-15 במרץ הודיעה ממשלת גואטמלה על ביטול כל האירועים הציבוריים ואסרה על התקהלות של יותר ממאה איש.
כמו כן, הורתה לסגור את כל בתי הספר הציבוריים והפרטיים והאוניברסיטאות למשך שלושה שבועות לפחות.
חגיגות השבוע הקדוש בוטלו גם הן.
ב-16 במרץ הודיעה גואטמלה על מקרה מוות ראשון בשטחה כתוצאה מהידבקות בנגיף הקורונה.
הקורבן, הוא גבר בן 85 אשר חזר למדינה מספרד ב-6 במרץ.
ב-21 במרץ הכריז נשיא גואטמלה אלחנדרו ג'ימאטיי לצד סגן הנשיא ומועצת השרים על עוצר בפריסה ארצית ועל איסור נסיעות עולמי, במאמץ להתמודד עם מגפת הנגיף הקורונה ולמניעת התפשטות הנגיף אשר יחל מ-22 במרץ.
ב-5 באפריל הכריזה גואטמלה על איסור כניסה לכלל האזרחים הזרים לשטחה בין 5 באפריל עד 12 באפריל.
ב-8 באפריל הכריז נשיא גואטמלה אלחנדרו ג'אמאטיי כי החל מ-13 באפריל, השימוש במסכה יהיה חובה בכל רחבי הארץ.
כדי לחזק את יישום אמצעי זה, יוטלו קנסות על אנשים אשר יסתובבו ללא מסכה ברחובות, בחנויות, בשווקים, במקומות עבודה ובמרחבים ציבוריים אחרים.
חובתם של בעלי עסקים לספק לעובדיהם מסכה.
מגפת הקורונה, בה חלו רבים במחלת נגיף הקורונה בארמניה, התפשטה אל המדינה בתחילת מרץ 2020.
יחס ההרוגים במקרה של מגפת הקורונה היה נמוך בהרבה ממגפת ה-SARS שהתפרצה בשנת 2003 בסין, אך ההדבקה מאדם לאדם היא גדולה ומשמעותית המשפיע בצורה מכרעת על מספר מקרי מוות באופן משמעותי.
ב-1 במרץ הודיעה ארמניה על מקרה ראשון של הדבקה בנגיף הקורונה בשטחה.
מדובר בגבר בן 29 אשר חזר למדינה לאחר ביקור באיראן.
הגבר אובחן חיובי לנגיף הקורונה לאחר שחש ברע והלך לבדיקה אצל רופא.
ב-13 במרץ הודיע ראש ממשלת ארמניה, ניקול פשיניאן על סגירת כל בתי הספר ברחבי המדינה עד 23 במרץ.
ב-16 במרץ הכריזה ממשלת ארמניה על מצב חירום לאומי שנמשך עד 14 באפריל כדי למנוע התפשטות נגיף הקורונה.
אמצעי החירום כללו סגירת כל מוסדות החינוך, סגירת הגבולות עם גאורגיה ואיראן, איסור התכנסויות עם למעלה מ-20 איש ודחיית משאל העם החוקתי הארמני של שנת 2020 .
ב-21 במרץ משרד המפקדים של ארמניה הורה לסגור מרכזי סחר, ברים, מועדוני לילה, אולמות קולנוע, מועדוני ריקודים, בתי קזינו וחנויות ספרים, החל מ-22 במרץ.
בנוסף על כך, הודיעה ארמניה כי תסגור הקניונים והחנויות מלבד חנויות מכולת עד 14 באפריל.
ב-24 במרץ הודיעה ארמניה על סגירת כל בתי הקפה והמסעדות ברחבי המדינה, וכי יפעלו רק שירותי משלוחים.
ב-25 במרץ הודיעה ממשלת ארמניה על סגר כללי בפריסה ארצית למשך שבעה ימים עקב התפרצות נגיף הקורונה.
כל העסקים שאינם חיוניים נסגרו.
האזרחים נקראו להישאר בבתיהם ולצאת רק במקרים חיוניים ביותר.
מי שיוצא החוצה חייב להיות בעל דרכון וטופס מילוי מיוחד שמציין מטרת היציאה, זמן היציאה וזמן החזרה הצפוי.
ב-26 במרץ הודיעה ארמניה על מקרה מוות ראשון בשטחה כתוצאה מהידבקות בנגיף הקורונה.
הקורבן, הוא גבר בן 72 אשר סבל ממחלות רקע קודומות.
ב-3 באפריל דווח כי הבנק העולמי יעניק חבילת סיוע כלכלי לארמניה בסך 3 מיליון דולר כדי לתת מענה לצרכים הדחופים של המדינה לציוד ואספקה הדרושים לטיפול נמרץ של אנשים עם נגיף הקורונה.
ב-7 באפריל הודיעה ארמניה כי היא אוסרת על כניסת כלל האזרחים הזרים לשטחה עקב התפרצות נגיף הקורונה.
ב-9 באפריל דווח כי האיחוד האירופי צפוי להעניק לארמניה חבילת סיוע כלכלי בסך 92 מיליון אירו כדי לסייע להתמודד עם התפשטות נגיף הקורונה.
ב-14 במאי, מצב החירום של המדינה הוארך עד 13 ביוני.
עם זאת, גני ילדים, מרכזי קניות וחדרי כושר נפתחו מחדש והתחבורה הציבורית התחדשה החל מה 18 במאי.
ב-1 ביוני, ראש ממשלת ארמניה ניקול פשיניאן ומשפחתו אובחנו כחולה בקורונה.
ב-30 במאי נרשמה בארמניה העלייה היומית הגדולה ביותר במספר החולים – 460, אך פשיניאן הדגיש כי הוא אינו שוקל להטיל סגר על המדינה, אלא הממשלה תמשיך לעודד שמירה על ריחוק חברתי והיגיינה מוגברת, זאת בהתאם להמלצות רשויות הבריאות.
מספר החולים הכולל בארמניה עמד עד כה על מעל 9,000 ו-131 מתים.
במהלך חודש ספטמבר החלה התפרצות מחודשת, ומספר החולים עלה למאות ביום, מספר גבוה יחסית לאוכלוסייה הקטנה של ארמניה, 2.9 מיליון תושבים.
עליית מדרגה נוספת נרשמה בחודש אוקטובר, והמספר עלה למעל 1,000 ביום ואף מעל 2,000, ואחוז הבדיקות החיוביות מעל 30%, דבר המעיד על התפשטות רחבה בהרבה.
מגפת הקורונה, בה חלו המונים במחלת נגיף הקורונה בטורקיה, התפשטה אל המדינה באמצע מרץ 2020. טורקיה מהווה אחד מאזורי התפרצות נגיף הקורונה החמורים ביותר בעולם.
יחס ההרוגים במקרה של מגפת הקורונה היה נמוך בהרבה ממגפת ה-SARS שהתפרצה בשנת 2003 בסין, אך ההדבקה מאדם לאדם היא גדולה ומשמעותית המשפיע בצורה מכרעת על מספר מקרי מוות באופן משמעותי.}
ב-10 בינואר הקים משרד הבריאות הטורקי את המועצה הטורקית המדעית המייעצת בנושא נגיף הקורונה אשר הורכבה מ-26 חברים המתמחים בתחומים כמו מחלות חזה, מחלות זיהומיות ומיקרוביולוגיה קלינית.
בהמשך גדל מספר חברי הדירקטוריון ל-31 עם הצטרפותם של מומחים ואנשי אקדמיה בווירולוגיה, רפואה פנימית ורפואה לטיפול נמרץ.
המועצה קובעת הנחיות לטיפול על ידי תרופות ואמצעים שאחריהם יבוא הציבור, ומעדכנת אותם במסגרת מהלך המחלה במדינה.
ב-24 בינואר התקין משרד הבריאות בטורקיה מצלמות תרמיות בשדות התעופה.
המשרד גם החליט להטיל על הנוסעים שיגיעו מסין הקרנות נוספות ולהכניס להסגר את כל מי שמראה את הסימפטומים של הנגיף.
ההקרנות הורחבו לאחר מכן לכלל המדינות שדיווחו על מספר גדול של מקרים שאושרו.
אמצעי זהירות אחרים בשדות התעופה כללו אקדחי אינפרא אדום, חיטוי בכל שערי המכס וחלוקת מסכות כירורגיות בחינם ועלוני הוראות.
ב-31 בינואר שלחה ממשלת טורקיה מטוס להעברת 34 אזרחים טורקים, שבעה אזרבייג'נים, שבעה גיאורגים ואלבני אחד מווהאן.
סין הזמינה 200 מיליון מסכות מטורקיה בנוסף לייצור השנתי של טורקיה של 150 מיליון מסכות.
ב-1 בפברואר הודיעה טורקיה על החלטתה להפסיק את כל הטיסות מסין.
הגבול עם איראן נסגר ב-23 בפברואר לאחר שהרשויות האיראניות לא דבקו בעצת טורקיה להסגר את העיר קום האיראנית.
באותו יום הודיעה טורקיה על החלטתה להפסיק את כל הטיסות לאיראן וממנה.
ב-29 בפברואר הודיעה טורקיה על סיום כל הטיסות מאיטליה, דרום קוריאה ועיראק ונחיתת הטיסות מהן בנמלי התעופה שלה.
זמן קצר לאחר מכן נסגר גם הגבול עם עיראק.
המשרד הקים גם בתי חולים שדה סמוך לגבול עיראק ואיראן.
ערי טורקיה ביצעו עבודות חיטוי מאסיביות במקומות ציבוריים ורכבי מעבר המוניים.
באיסטנבול החליטה העירייה להתקין חיטוי ידיים בתחנות המטרובוסים.
ב-11 במרץ הודיעה טורקיה על מקרה ראשון של הדבקה בנגיף הקורונה בשטחה.
מדובר באדם אשר חזר למדינה לאחר ביקור באחת ממדינות אירופה.
החולה הושם בבידוד בבית חולים, ובני משפחתו של המטופל הועמדו תחת השגחה.
ב-16 במרץ הודיעה מנהלת התקשורת של טורקיה כי נשיא טורקיה, רג'פ טאיפ ארדואן יעמוד בישיבת תיאום מקיפה כדי לדון בתוכניות למאבק בסוג הנגיף החדש וליידע את הציבור על התוצאות לאחר מכן.
ב-17 במרץ הודיעה טורקיה על מקרה מוות ראשון בשטחה כתוצאה מהידבקות בנגיף הקורונה.
הקורבן, הוא גבר בן 89.
ב-18 במרץ הודיעה ההתאחדות הרפואית הטורקית , אגודות מומחי TTB, האיגוד למומחי בריאות הציבור, האיגוד למיקרוביולוגיה קלינית וטכניקות מחלות זיהומיות, האגודה הטורקית ואיגוד טיפול נמרץ בטורקיה קיימו פגישה ב-17 במרץ כדי להעריך את ההתפתחויות ביחס להתפרצות נגיף הקורונה.
בעיתון שפורסם ב-18 במרץ, נכתב שהם הגיעו למסקנה כי המגפה מהווה סכנות משמעותיות עבור עובדי הבריאות וחולים, והוסיפו כי ליקויים במידע וחוסר אמצעי זהירות יגרמו לבלבול, ומידע לא מספיק על שימוש בתרופות, חוסר גישה לבדיקות ועוד סוגיות יקשו על המאבק במגפה.
ב-20 במרץ הודיע משרד הבריאות הטורקי על הוצאת צו הקובע כי על כל בתי החולים להעסיק לפחות שני מומחים לזיהומים, ריאולוגיה, רפואה פנימית ומיקרוביולוגיה קלינית, כולל בתי חולים פרטיים ובבסיסים, כבית חולים למגפה נגד נגיף הקורונה.
האיגוד לזכויות אדם הקרן לזכויות אדם בטורקיה , איגוד עורכי הדין לחירות, התאחדות עורכי הדין העכשווית, ואיגוד עובדי שירותי הרווחה והשירותים הסוציאליים של החברה האזרחית במערכת העונשין, פרסמו גם הצהרה על התפרצות נגיף הקורונה וקראו לנקיטת פעולה מיידית בבתי כלא.
במאמרם הם הדגישו ליידע את הציבור, במיוחד משפחה ועורכי דין של אסירים, על נוהגי הסגר ומצבם הבריאותי של האסירים.
ב-23 במרץ הודיע שר הבריאות הטורקי, פארטין קוג'ה במסיבת עיתונאים כי טורקיה מייבאת תרופה בשם פביפירוויר , שדווחה על ידי הרשויות הסיניות כיעילה לטיפול בחולי קורונה, והחלה להינתן לחולים בטיפול נמרץ.
קוג'ה הודיעה גם כי לעובדי שירותי הבריאות ישולמו עמלה נוספת על תשלומי המשכורת שלהם למשך 3 חודשים.
ב-31 במרץ פרסם מנהיג הקונפדרציה של איגודים מקצועיים טורקיים (TÜRK-İŞ) , ארגון אטליי הודעה בכתב דרישה לאסור על פיטורים וביקש להפסיק את כל העבודות למשך 15 יום לפחות למעט אלה המציעים מוצרים ושירותים חיוניים.
אטליי הדגיש את הצורך בהקמה מהירה של קופת ביטוח האבטלה כדי לטפל בסוגיית אובדן ההכנסה, והוסיף כי על כל העובדים הסובלים מאובדן עבודה והכנסה לקבל את הבטחת ההכנסה הזמנית שלהם על ידי המעביד שלהם, הקרן לביטוח האבטלה והמדינה.
הקונפדרציה של איגודים מקצועיים מתקדמים של טורקיה , האיגוד לאיגודי עובדים ציבוריים בטורקיה , איחוד לשכות המהנדסים והאדריכלים הטורקיים וההסתדרות הרפואית הטורקית פתחו בקמפיין חתימה ב-31 במרץ לאכיפת שבעה צעדי חירום.
בתקופה זו הם האמינו כי "יש להפסיק עבודות באופן מיידי במהלך המגפה בכל המגזרים פרט לאלה המספקים שירותים חיוניים, בסיסיים, חובה ודחופים.
יש לאסור על פיטורים במהלך המגפה, יש לתמוך בסוחרים קטנים, לתת להם עובדים בשכר חופשה ויש לספק תמיכה לאבטלה למובטלים.
יש לדחות את הלוואות הצרכן, הדיור והרכב וחובות כרטיסי אשראי וחשבונות חשמל, מים, גז טבעי ותקשורת במהלך המגפה ללא אינטרסים עתידיים".
ב-3 באפריל דווח כי לשכת הרופאים באיסטנבול הציעה כי הנתונים שנמסרו על ידי משרד הבריאות יתבססו על מקרים שאובחנו חיוביים ל-PCR ואינם כוללים את מספר 'המקרים החשודים/האפשריים' בקרב חולים או מאושפזים.
לשכת הרופאים מתחה ביקורת גם על הנהלים שבוצעו בבתי חולים פרטיים באיסטנבול.
ב-11 במרץ היה בטורקיה חולה קורונה אחד מאובחן וב-8 באפריל היו יותר מ-34 אלף.
לא הוכרז על סגר כללי.
ב-10 באפריל בפגישה מיוחדת בין חברי המועצה הטורקית, הנשיא ארדואן הביע תקווה להתגבר על המגפה, "כמובן שננצח במלחמה זו.
אימוץ תנועה כזו יביא לראייה של המועצה שלנו ויגדיל את כוחה העולמי".
ב-14 באפריל יו"ר מפלגת טורקיה העצמאית , היידר באס , נפטר בגיל 73, מנגיף הקורונה.
במאי וביוני, הייתה ירידה בתחלואה היומית.
ממשלת טורקיה הודתה כי הפחיתה את מספר מקרי הקורונה המדווחים, ולמעשה ספרה כחולים רק את מי שגם אובחנו כחיוביים לנגיף וגם הפגינו תסמינים של המחלה.
חסרי התסמינים לא נספרו החל מ-29 ביולי.
בנובמבר הייתה עליה בתחלואה ובתמותה.
בין ה-24 ל-26 בנובמבר, התחלואה היומית המדווחת עלתה מכ-7300 לכ-29 אלף נדבקים, בעיקר כי החלו לכלול בפרסומים הפומביים גם את חסרי התסמינים.
באמצע דצמבר 2020 התחלואה היומית והחלה לרדת.
הירידה נבלמה בסוף ינואר 2021. בסוף פברואר החלה עליה חדה.
ב-8 במרץ הודיע משרד החינוך הלאומי של טורקיה כי הם משתמשים בחומרי חיטוי מיוחדים כדי לשמור על ניקיון בבתי הספר מפני איום הנגיף.
השר זיאה סלצ'וק אמר כי כל השטח הפתוח למגע בבתי הספר יחוטא, וציין כי בתי ספר מקצועיים המייצרים 100 טונות חיטוי מדי יום המספקים את חומרי החיטוי לבתי ספר.
ב-12 במרץ ארגן השר סלצ'וק מסיבת עיתונאים והודיע כי חיטוי יבוצע בכל בתי הספר לאחר הסגר.
הוא אמר שתוכנית הלימודים השבועית תהיה מובנית והתמיכה ההכשרה וההשכלה הנדרשת תוענק על ידי EBA באינטרנט והרשות לרדיו ולטלוויזיה בטורקיה (TRT) בטלוויזיה, והם נקטו בכל האמצעים הדרושים כדי למנוע הפרעות ועיכובים בתוכניות החינוך.
בנוסף על כך, לאחר פגישה בין הנשיא הטורקי, רג'פ טאיפ ארדואן לשאר ממשלת טורקיה, הודיע שר העיתונאות איברהים קאלין כי כל בתי הספר בטורקיה ייסגרו החל מ-16 במרץ למשך שבוע.
האוניברסיטאות גם יהיו סגורות במשך שלושה שבועות.
משחקי ספורט יתקיימו מאחורי דלתות סגורות באצטדיונים עד סוף אפריל.
הנשיא גם דחה את כל ביקוריו מעבר לים.
ב-17 במרץ ביקר השר סלצ'וק באולפני TRT בהם הוכנו תכנים הנוגעים למתכונת החדשה לחינוך מרחוק, וקבע כי התהליך החדש ייבדק עד הסוף, וכי הכנות התכנון והתשתיות יושלמו ב-23 מרץ.
סלצ'וק הצהיר כי השיעור הראשון בטכניקת אימונים זו יינתן על ידיו.
ב-19 במרץ דחה מרכז המדידה, הבחירה והמיקום בטורקיה 9 בחינות, כולל TUS ו-MSÜ שתוכננו להתקיים בקרוב.
ב-23 במרץ החלו השיעורים המרוחקים לבתי ספר יסודיים, תיכוניים ותיכוניים בטלוויזיה TRT EBA, ערוץ שנוצר בשיתוף פעולה של TRT ומשרד החינוך.
במסיבת העיתונאים שהתקיימה ב-25 במרץ, הודיע השר סלצוק כי הוראת הלימוד מרחוק תימשך עד 30 באפריל.
ב-26 במרץ הצהיר נשיא מועצת ההשכלה הגבוהה בטורקיה , יקטה סארס, כי בשאר סמסטר האביב לא תתקיים הוראה אישית באוניברסיטאות וכי הם ימשיכו בחינוך מרחוק בלבד.
הוא הוסיף כי התוכניות, הקורסים והקורסים המעשיים שלא ניתן היה להציע בחינוך למרחקים וחינוך דיגיטלי יושלמו בחודשי הקיץ.
הוא הודיע כי בחינת מוסדות ההשכלה הגבוהה נדחתה ל-25–26 ביולי.
בהודעה שפרסם שר החינוך הלאומי בטוויטר ב-27 במרץ, הוא הודיע כי הנושאים שנקבעו למבחן במהלך הסמסטר השני הוסרו מבחינת מוסדות ההשכלה הגבוהה.
בהמשך, מוסדות החינוך נפתחו או נסגרו בכפוף לתחלואה.
האספה הלאומית הגדולה של טורקיה הודיעה כי לא יתקבלו אורחים לפרלמנט בין התאריכים ה-13 עד 31 במרץ.
ב-13 במרץ הודיעה טורקיה על החלטתה להפסיק את כל הטיסות לגרמניה, צרפת, ספרד, נורווגיה, דנמרק, בלגיה, שוודיה, אוסטריה והולנד החל מ-14 במרץ בבוקר עד 17 באפריל.
באותו יום הודיעה שרת המשפטים עבדולמית גול כי הישיבות בכל בתי הכלא הפתוחים והסגורים, השימוש בחדרי ישיבות משפחתיים והעברות בין בתי כלא יעוכבו למשך שבועיים.
ב-14 במרץ, לאחר פגישה בין נשיא טורקיה, רג'פ טאיפ ארדואן לנשיא אזרבייג'ן, אילהם אלייב החליטו המנהיגים כי שתי המדינות יפסיקו באופן זמני תחבורה יבשתית ואווירית ביניהן.
באותו יום הודיעו טורקיה וגאורגיה על החלטתם ההדדית לסגור את שער גבול ליד העיר סרפי .
ב-15 במרץ הודיע משרד התרבות והתיירות בטורקיה כי בין ה-16 ל-30 במרץ ייסגרו כל הספריות בטורקיה .
משרד הפנים הטורקי הודיע כי ביתנים, דיסקוטקים, ברים ומועדוני לילה ייסגרו באופן זמני החל משעה 10 בבוקר ב-16 במרץ.
ב-16 במרץ הודיע המנהל הטורקי לענייני דת בטורקיה על איסור ארצי על כינוסי תפילה במסגדים, כולל תפילות יום שישי, בגלל המגפה.
בהמשך אותו יום, משרד הפנים שלח הודעה על אמצעי זהירות כנגד נגיף הקורונה ל-81 פרובינציות בטורקיה, וסגר באופן זמני את כל מקומות ההתכנסות הציבוריים כמו בתי קפה, חדרי כושר, בתי קפה באינטרנט ובתי קולנוע, למעט חנויות ומסעדות שאינן מציעות מוזיקה, החל מחצות באותו ערב.
פראטין קוג'ה הודיע כי מצרים, אירלנד, שווייץ, ערב הסעודית, איחוד האמירויות הערביות, ובריטניה נוספו לרשימת המדינות שלגביהן הוטל איסור הטיסה.
ב-19 במרץ פרסמה מנהלת הדתות חוזר שיישלח למופתי המחוזי וקבע כי המסגדים יישמרו סגורים ביום שישי.
שר הנוער והספורט הטורקי , מהמט קסאפולו הודיע כי ליגות הכדורגל, הכדורעף, הכדורסל והכדוריד נדחו.
ב-20 במרץ, באמצעות הצהרת נשיאות, הוכרז כי כל מיני ישיבות או פעילויות מדעיות, תרבותיות ואמנותיות נדחו עד סוף אפריל.
תחבורה ציבורית חינם לאנשים מגיל 65 ומעלה הושעה זמנית בבאליקזיר, קוניה ומלאטיה.
משחקי מרוצי סוסים נדחו עד להכרזה שנייה בעתיד.
ב-21 במרץ דיווח משרד הפנים כי עם החוזר ששלח ל-81 מושלות המחוז, טקסי הפרידה הצבאיים הושעו באופן זמני.
בנוסף הוכרז כי פעילותם של מספרות ומכוני יופי עתידה להיפסק עד השעה 6 בערב.
משרד החקלאות והייעור בטורקיה אסר על האש על גנים בגנים, פארקים וטיילות.
משרד התחבורה והתשתיות הטורקי הודיע כי החל משעה 5 בערב הופסקו הטיסות ל-46 מדינות נוספות ובכך קוצרה התחבורה האווירית עם 68 מדינות בסך הכל.
משרד הפנים הודיע על עוצר מוחלט עבור אנשים מעל גיל 65 או חולים כרוניים.
בהודעה נמסר עוד כי החל מחצות הלילה, מסעדות, מקומות אוכל ופטיסות היו צריכות להיות סגורות לקהל האוכל לארוחת ערב, ורק הורשו להציע משלוחים לבית ולקחתם.
בנוסף, תחבורה ציבורית חינם לאנשים מעל גיל 65 הושבתה באופן זמני באנקרה, אנטליה ואיזמיר.
ב-23 במרץ הוחלט כי הבאזר הגדול באיסטנבול יישאר פתוחה בין השעות עשר בבוקר עד 4 ועשרה בצהריים אולם כניסה ויציאה תוגבל ותאפשר דרך שתי דלתות בלבד.
באותו יום הודיע שר הנוער והספורט מהמט קסאפוּלו כי מספר האנשים המגיעים מחו"ל והסגרו בביתו היה 11,269.
ב-24 במרץ פרסם משרד הפנים הודעה בה הודיע כי השווקים יכולים לשרת לקוחות בין 9 בבוקר עד 9 בערב, והוסיף כי מספר הלקוחות בכל חנות היה צריך להיות מוגבל לעשירית ממספרה המקורי בהתבסס על שטחה.
בנוסף הוכרז כי כלי תחבורה ציבורית העובדים בערים ומחוצה לה יוכלו למלא רק 50% מהיכולת שלהם באנשים בכל פעם.
ב-27 במרץ פרסם משרד הפנים הודעה חדשה על התכנסויות בסופי שבוע, והודיע כי החל מה 28–29 במרץ, לקיים פיקניקים, לדוג בחופים, לעשות פעילות גופנית בחוץ (כולל ריצה והליכה בסופי שבוע בעיר ומרכזי עיירה) ייאסרו עד שיבלמו את הנגיף.
עוד נאמר כי, אם יראו בכך צורך, רשויות מקומיות רשאיות להרחיב את הצעדים החדשים הללו ליום חול.
באותו יום, בעצת משרד הבריאות, עיירה קנדירלי בריז וניסלימייה, ביישטפה, אסנטפה ומלטפה הסמוכים לעיירה הוסגרו בהסגר כדי למנוע התפשטות של נגיף הקורונה.
כמו כן, ב-27 במרץ הודיע הנשיא ארדואן כי כל הטיסות הבינלאומיות יופסקו, והוסיף כי נסיעות בין-עירוניות כפופות לאישורם של מושלי המדינה, וכי מקומות סגורים כמו אזורי פיקניק, יערות ואתרים היסטוריים ייסגרו בסוף השבוע.
ב-3 באפריל הודיע הנשיא ארדואן על איסור כניסה של 15 יום ל-30 הפרובינציות עם מעמד מטרופוליני כמו גם לזונגולדאק .
כמו כן, העוצר הורחב לאנשים מתחת לגיל 20. השימוש במסכות במקומות ציבוריים הפך לחובה.
עם זאת, עם החוזר הנוסף שהונפק ונשלח לכל המחוזות, נקבעו חריגים לאיסור זה.
על פי הצו החדש, פטורים מהאיסור עסקים הכוללים סיוע בבריאות, הלוויות, הובלות צבאיות ונוסעים, ובלבד שהתקיימו תנאים מסוימים.
בשעות המאוחרות של 10 באפריל, באמצעות צו שהוציא משרד הפנים, הוכרזו עוצר לקראת סוף השבוע הקרוב ב-30 הפרובינציות עם מעמד מטרופוליני וזונגולדאק, החל מהשעה 12 בבוקר ב־11 באפריל ונמשך 48 שעות.
עם ההכרזה על האיסור שעתיים לפני תחילתו, אנשים עמדו בשורה מול המאפיות והשווקים.
מספר אירועים ומריבות התרחשו בקרב האנשים שהמתינו בתור במקומות שונים.
כתוצאה מביקורת על מדיה חברתית וכלי חדשות מרכזיים, שר הפנים סולימאן סוילו הודיע על כוונתו להתפטר, שנדחתה על ידי הנשיא.
הוכרז על עוצר ב-31 ערים מרכזיות - בהן הבירה אנקרה וגם העיר איסטנבול.
ההכרזה על עוצר עוררה מהומות וגל אלימות במדינה - דבר שהוביל לשינוי בהנחיות.
ב-13 באפריל הודיע הנשיא ארדואן כי עד להודעה חדשה יתקיימו עוצר כזה גם במהלך סופי השבוע הבאים.
ב-10 במאי, עקב ירידה בתחלואה היומית, אנשים בגיל 65 ומעלה הורדו לצאת מביתם ל-4 שעות.
הם היו בסגר בבתיהם מאז 21 במרץ.
פורסם שמי שמתחת לגיל 20 יוכל גם לצאת מביתו לפרק זמן דומה בהמשך השבוע.
הממשלה הטורקית הכריזה על "תוכנית נורמליזציה", אולם באותה עת הזהירה מהחמרת ההגבלות אם תהיה שוב עלייה במספר מקרי הקורונה.
הסגר במדינה לא נחשב נוקשה כמו במדינות אחרות.
הרשויות בטורקיה הסירו הגבלות תנועה בשבעה מחוזות שבהם הושגה שליטה על הנגיף.
עם זאת, ההגבלות נותרו על כנן ב-24 מחוזות אחרים, כולל באיסטנבול ובאנקרה.
במסגרת ההקלות, נפתחו קניונים, מספרות וסלוני יופי תחת כללי ריחוק חברתי.
ב-1 ביוני, טורקיה התירה פתיחת מסעדות, בתי קפה ופארקים ציבוריים לצד הסרת הגבלות תנועה בין עירוניות כחלק מההקלות בהגבלות על הציבור במסגרת המאבק בנגיף.
שעות הפתיחה של מסעדות, בתי קפה, קניונים ומספרות הוגבלו ל-7 עד 17:00. בתי הקולנוע יישארו סגורים עד סוף 2020. הוטל עוצר בסופי השבוע.
בסוף נובמבר ארדואן הכריז על עוצר בין יום שישי בערב לשני בבוקר ועל עוצר לילי ביתר ימות השבוע.
עוד הוכרז על סגר מתמשך בערים שנפגעו קשה מהנגיף ואיסור על צעירים בני 20 ומטרה, ומבוגרים בגיל 65 ומעלה, לעשות שימוש בתחבורה הציבורית במדינה.
המסעדות יוכלו למכור מזון רק עם לקיחה מהמסעדה או משלוח בלבד.
בתי הספר, גני הילדים ומוסדות ההשכלה הגבוה במדינה יסגרו.
בדצמבר, הודיעה טורקיה כי יוטל סגר של 5 ימים מ-31 בדצמבר.
בסוף פברואר 2020 הוחלט על הקלות אזוריות.
במרץ החלה טורקיה לפעול לפי "מערכת רמזור", וחילקה את אזורי המדינה לפי ארבע דרגות של תחלואה.
כדי לא לשתק את הכלכלה היא הסירה את העוצר בסופי השבוע, ופתחה את המסעדות באזורים רבים - כולל לישיבה בחללים סגורים.
לאחר מכן מספר הנדבקים עלה, ורוב הערים בטורקיה הוגדרו כאזורים עם תחלואה גבוהה במיוחד.
לקראת הרמדאן, הוחלט להטיל סגר סוף שבוע בנוסף לעוצר הלילי שהיה באותה העת.
באמצע אפריל הוטל סגר חלקי.
ב-29 באפריל הוטל סגר מלא עד 17 במאי.
ב-18 במרץ האיץ הנשיא ארדואן את הציבור להישאר בבית ולא לבקר בבתי חולים מלבד במקרי חירום.
ארדואן הצהיר עוד כי הבנקים הציבוריים יעבירו פנסיה לגמלאים מעל גיל 76 לבתיהם, כאשר הסכום המינימלי לתשלום לגמלאים הוא 15 אלף לירות טורקיות.
הממשלה הודיעה גם על חבילת אמצעים כלכליים בסך 100 מיליארד דולר במטרה להתייחס לנושאים הכספיים של חברות ומשקי בית עם הכנסות נמוכות.
עם חבילה זו הממשלה הבטיחה להעלות את מגבלת קרן ערבות האשראי (KGF), לדחות את התחייבויות המס, תשלומי פרמיות המוסד לביטוח לאומי של טורקיה (SGK) וחובות אשראי של מעסיקים בענפים שנפגעו בעיקר מהמשבר, ולבצע העברת משאבים של כ-2 מיליארד לירות טורקיות משפחות למשפחות הזקוקות לכך.
חבילת האמצעים הכלכליים שהוכרזה, שהוגשה על ידי הממשלה, ספגה ביקורת מצד מוסדות ואנשים פרטיים, כולל כלכלנים ופוליטיקאים.
היעדר תוכנית פעולה מפורטת עמד במרכז הביקורת.
בנוסף, בתקופה שבה אנשים עודדו להישאר בבית, נמתחה ביקורת על הממשלה על כך שהיא מאפשרת הובלת נוסעים של חברות תעופה והפחתת מיסים התומכים בתיירות.
המבקרים ביקשו להוריד את המקדמה של הלוואות לדיור והדגישו את הצורך במתן תמיכה תעסוקתית לסקטורים שונים.
ב-22 במרץ, בצו נשיאותי, הופסקו כל הליכי פשיטת הרגל והוצאה לפועל עד 30 באפריל, למעט חובות בדמי מזונות ומזונות ילדים.